Realitná kancelária VALEN Vám exkluzívne ponúka na predaj kompletne zariadené apartmány, vhodné aj na investíciu, vo vyhľadávanej turistickej oblasti Demänovská dolina, obec Pavčina Lehota, hneď pod najväčším slovenským lyžiarskym strediskom Jasná.
VIRTUÁLNA PREHLIADKA: https://my.matterport.com/show/?m=fbdnoXzZcwo
APARTMÁN A APARTMÁNOVÝ DOM:
Apartmán sa nachádza na 1 NP novo zrekonštruovaného apartmánového domu. Je orientovaný na juhozápad, jeho úžitková plocha je 27,48 m2 a nový majiteľ/-ka si bude môcť vychutnať rannú kávu či pohár vínka na terase o výmere 8,70 m2. K apartmánu tiež prislúcha predzáhradka o celkovej výmere 20,50 m2 a jedno parkovacie státie. Apartmán sa predáva vyhotovený v štandarde, kompletne zariadený, postačí dokúpiť len pár záverečných drobností a je pripravený na sťahovanie či prenájom. V prípade záujmu je možné apartmán zakúpiť aj bez zariadenia. V objekte sa tiež nachádzajú spoločné uzamykateľné priestory - lyžiareň, práčovňa a priestor pre bicykle.
DISPOZÍCIA:
Dispozíciu tvorí vstupná hala, kúpeľňa s WC a veľká izba, ktorá slúži ako obývačka, kuchyňa s jedálňou a manželskou posteľou.
LOKALITA:
Obec Pavčina Lehota sa nachádza v celoročne najnavštevovanejšom turistickom regióne Liptov na Slovensku hneď pod najväčším slovenským lyžiarskym strediskom Jasná, ktoré ponúka pestrý výber lyžiarskych zjazdoviek, s možnosťami skialpu či bežkovania. V blízkosti sa nachádzajú aquaparky Tatralandia a Bešeňová, ktoré sú celoročne v prevádzke. Priamo v obci sa nachádza menšie lyžiarske stredisko s dvoma lyžiarskymi vlekmi, Fun park s bobovou dráhou, ktorá je jediná v oblasti Liptov a mnoho ďalších zábavných atrakcií, kaviarní a reštaurácií. Pár minút autom sa nachádza tiež známy a vyhľadávaný Demänová rezort, s množstvom atrakcií pre tých najmenších.
Demänovská dolina má dĺžku 15 km, patrí do Národného parku Nízke Tatry a je hlavným centrom cestovného ruchu severných svahov Nízkych Tatier. V lokalite sa nachádza množstvo zaujímavých turistických atrakcií. Nadšencov zimných športov určite poteší Stredisko Jasná, ktoré je medzinárodne známym a vyhľadávaným lyžiarskym strediskom a centrom večernej zábavy. Milovníci turistiky zas ocenia prechádzku okolo Vrbického plesa, najväčšieho prírodného jazera v Nízkych Tatrách či výstupy na majestátny Chopok, tretí najvyšší vrch Nízkych Tatier alebo vrch Poľana, ktorý ponúka dych berúci pohľad na vrchy Skalka, Dereše a Chabenec. Zanietencov podzemných krás okúzli svetoznámy podzemný systém Demänovských jaskýň z ktorých najznámejšie a najnavštevovanejšie sú Demänovská ľadová jaskyňa a Demänovská jaskyňa slobody. Atraktívna poloha tiež ponúka výborné podmienky na skalolezenie či horskú cyklistiku.
CENA: 107 000€
1 NP - voľné apartmány
Apartmán 4: 27,48 m2 + terasa 8,70 m2 + predzáhradka 20,50 m2 + parkovacie miesto - cena 107.100€
2 NP - voľné apartmány
Apartmán 6: 23,16 m2 + terasa 4,38 m2 + parkovacie miesto - cena 92.700€
Apartmán 7: 27,31 m2 + terasa 7,61 m2 + parkovacie miesto - cena 104.400€
Apartmán 8: 27,49 m2 + terasa 8,25 m2 + parkovacie miesto - cena 104.400€
Apartmán 9: 27,48 m2 + terasa 8,24 m2 + parkovacie miesto - cena 104.400€
V cene je započítaná aj provízia pre realitnú kanceláriu, ktorá zahŕňa právny servis zabezpečovaný advokátskou kanceláriou, úhradu základného správneho poplatku na katastri, poradenstvo k prevodu nehnuteľnosti a bezplatnú ponuku financovania prostredníctvom hypotéky.
© Text a fotografie sú autorským dielom a majetkom realitnej kancelárie VALEN.
Kontaktná osoba: Ing. Maroš Malý - 0917 668 887